NACIONALINĖS TEISMŲ ADMINISTRACIJOS

DIREKTORIUS

įsakymas

Dėl TEISĖJŲ IR PRETENDENTŲ Į TEISĖJUS informacinės sistemos nuostatų patvirtinimo

2024 m. lapkričio 6 d. Nr. 6P-100-(1.1.E)

Vilnius

Vadovaudamasi Lietuvos Respublikos valstybės informacinių išteklių valdymo įstatymo 8 straipsnio 3 dalimi, 30 straipsniu, 33 straipsnio 1 dalimi, 43 straipsnio 3 dalimi, 44 straipsnio 2 dalimi, Lietuvos Respublikos teismų įstatymo 124 straipsnio 2 dalies 3–4 punktais, Lietuvos Respublikos Nacionalinės teismų administracijos įstatymo 2 straipsnio 8–12, 22 punktais, įgyvendindama Valstybės informacinių sistemų steigimo, kūrimo, modernizavimo ir likvidavimo tvarkos aprašo, patvirtinto Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, 11 punktą ir Bendrųjų elektroninės informacijos saugos reikalavimų aprašo, patvirtinto Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo“, 7.1 papunktį, 11, 19 ir 26 punktus:

1. Tvirtinu Teisėjų ir pretendentų į teisėjus informacinės sistemos nuostatus (pridedama).

2. Skiriu Nacionalinės teismų administracijos Administravimo skyriaus patarėją Iną Kalvaitienę Teisėjų ir pretendentų į teisėjus informacinės sistemos duomenų valdymo įgaliotine.

Direktorė	Natalija Kaminskienė

SUDERINTA	SUDERINTA
Lietuvos Respublikos ekonomikos ir inovacijų ministerijos 2024-09-12 raštu Nr. 3-3047	Nacionalinio kibernetinio saugumo centro prie Lietuvos Respublikos krašto apsaugos ministerijos 2024-07-23 raštu Nr. (4.1 E) 6K-527
SUDERINTA Valstybinės duomenų apsaugos inspekcijos 2024-10-18 raštu Nr. 2R-5389 (3.2 Mr)

PATVIRTINTA

Nacionalinės teismų administracijos

direktoriaus 2024 m. lapkričio 6 d.

įsakymu Nr. 6P-100-(1.1.E)

TEISĖJŲ IR PRETENDENTŲ Į TEISĖJUS

INFORMACINĖS SISTEMOS NUOSTATAI

I SKYRIUS

BENDROSIOS NUOSTATOS

1. Teisėjų ir pretendentų į teisėjus informacinės sistemos nuostatai (toliau – Nuostatai) reglamentuoja Teisėjų ir pretendentų į teisėjus informacinės sistemos (toliau – TERIS) steigimo teisinį pagrindą, tikslą, uždavinius, funkcijas, organizacinę, informacinę ir funkcinę struktūrą, duomenų teikimo ir naudojimo tvarką, duomenų saugos reikalavimus, finansavimą, modernizavimą ir likvidavimą.

2. TERIS steigimo teisinis pagrindas yra Lietuvos Respublikos teismų įstatymo 124 straipsnio 2 dalies 3–4 punktai, Lietuvos Respublikos Nacionalinės teismų administracijos įstatymo 2 straipsnio 8–12, 22 punktai.

3. Teisės aktai, kuriais reglamentuojama kompiuterizuojama veiklos sritis:

3.1. Lietuvos Respublikos teismų įstatymas;

3.2. Lietuvos Respublikos Nacionalinės teismų administracijos įstatymas;

3.3. Lietuvos Respublikos viešojo administravimo įstatymas;

3.4. Teisėjų atrankos skelbimo ir organizavimo tvarkos aprašas, patvirtintas Lietuvos Respublikos Prezidento 2022 m. gruodžio 30 d. dekretu Nr. 1K-1213 „Dėl Teisėjų atrankos skelbimo ir organizavimo tvarkos aprašo tvirtinimo“;

3.5. Pretendentų į teisėjus atrankos kriterijų, teisėjų karjeros siekiančių asmenų vertinimo kriterijų ir asmeninių kompetencijų vertinimo tvarkos aprašas, patvirtintas Teisėjų tarybos 2022 m. sausio 28 d. nutarimu Nr. 13P-32-(7.1.2) „Dėl Pretendentų į teisėjus atrankos kriterijų, teisėjų karjeros siekiančių asmenų vertinimo kriterijų ir asmeninių kompetencijų vertinimo tvarkos aprašo patvirtinimo“;

3.6. Teisėjų veiklos vertinimo tvarkos aprašas, patvirtintas Teisėjų tarybos 2014 m. spalio 31 d. nutarimu Nr. 13P-135-(7.1.2) „Dėl Teisėjų veiklos vertinimo tvarkos aprašo patvirtinimo“;

3.7. Teisėjų mokymo organizavimo taisyklės, patvirtintos Teisėjų tarybos 2013 m. rugpjūčio 30 d. nutarimu Nr. 13P-105-(7.1.2) „Dėl Teisėjų mokymo organizavimo taisyklių patvirtinimo“;

3.8. Asmenų įrašymo į Pretendentų į laisvas apylinkės teismo teisėjų vietas sąrašą tvarkos aprašas, patvirtintas Teisėjų tarybos 2015 m. birželio 26 d. nutarimu Nr. 13P-93-(7.1.2) „Dėl Asmenų įrašymo į Pretendentų į laisvas apylinkės teismo teisėjų vietas sąrašą tvarkos aprašo patvirtinimo“;

3.9. Pretendentų į teisėjus egzamino komisijos nuostatai, patvirtinti Teisėjų tarybos 2019 m. gruodžio 13 d. nutarimu Nr. 13P-206-(7.1.2) „Dėl Pretendentų į teisėjus egzamino komisijos nuostatų patvirtinimo“;

3.10. Siuntimų tikrintis sveikatą išdavimo tvarkos aprašas, patvirtintas Teisėjų tarybos 2014 m. gruodžio 19 d. nutarimu Nr. 13P-166-(7.1.2) „Dėl Siuntimų tikrintis sveikatą išdavimo tvarkos aprašo patvirtinimo“;

3.11. Asmenų įrašymo į Teisėjų karjeros siekiančių asmenų registrą ir duomenų bazes tvarkos aprašas, patvirtintas Teisėjų tarybos 2015 m. birželio 26 d. nutarimu Nr. 13P-92-(7.1.2) „Dėl Asmenų įrašymo į Teisėjų karjeros siekiančių asmenų registrą ir duomenų bazes tvarkos aprašo patvirtinimo“;

3.12. Asmens duomenų tvarkymo Nacionalinėje teismų administracijoje taisyklės, patvirtintos Nacionalinės teismų administracijos direktoriaus 2018 m. rugsėjo 12 d. įsakymu Nr. 6P-80-(1.1) „Dėl Asmens duomenų tvarkymo Nacionalinėje teismų administracijoje taisyklių patvirtinimo“;

3.13. Reikalavimų pretendentų į teisėjus ir teisėjų sveikatai ir pretendentų į teisėjus ir teisėjų sveikatos tikrinimo tvarkos aprašas, patvirtintas Lietuvos Respublikos sveikatos apsaugos ministro ir Lietuvos Respublikos teisingumo ministro 2009 m. kovo 19 d. įsakymu Nr. V-196/1R-80 „Dėl Reikalavimų pretendentų į teisėjus ir teisėjų sveikatai ir pretendentų į teisėjus ir teisėjų sveikatos tikrinimo tvarkos aprašo patvirtinimo“.

4. Valstybės informacinių išteklių valdymą ir tvarkymą reglamentuojantys teisės aktai:

4.1. Lietuvos Respublikos valstybės informacinių išteklių valdymo įstatymas;

4.2. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;

4.3. Valstybės informacinių sistemų steigimo, kūrimo, modernizavimo ir likvidavimo tvarkos aprašas, patvirtintas Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;

4.4. Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodinės rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2014 m. gegužės 5 d. įsakymu Nr. T-65 „Dėl Kuriamų viešųjų ir administracinių elektroninių paslaugų tinkamumo naudotojams užtikrinimo priemonių metodinių rekomendacijų patvirtinimo“;

4.5. kiti Lietuvos Respublikos teisės aktai, reglamentuojantys valstybės informacinių išteklių kūrimą, tvarkymą, valdymą, naudojimą, priežiūrą, sąveiką, planavimą, finansavimą ir saugą.

5. Duomenų saugą ir asmens duomenų saugumo reikalavimus reglamentuojantys teisės aktai:

5.1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679);

5.2. Lietuvos Respublikos asmens duomenų teisinės apsaugos įstatymas;

5.3. Lietuvos Respublikos teisės gauti informaciją ir duomenų pakartotinio naudojimo įstatymas;

5.4. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“.

6. Nuostatuose vartojamos sąvokos atitinka Nuostatų 3–5 punktuose nurodytuose teisės aktuose apibrėžtas sąvokas.

7. TERIS tikslas – elektroniniu būdu tvarkyti pretendentų į teisėjus ir teisėjų duomenis, fiksuoti pretendentų į teisėjus ir teisėjų pateiktų prašymų nagrinėjimo eigą ir rezultatus, valdyti teisėjų ir teismo darbuotojų kvalifikacijos kėlimo ir mokymų organizavimo bei valdymo procesus, kaupti ir saugoti mokymo medžiagą, informaciją, dokumentus.

8. Asmens duomenų tvarkymo TERIS tikslai – tvarkyti teisėjų duomenų bazę, Pretendentų į laisvas apylinkės teismo teisėjų vietas sąrašą, Teisėjų karjeros siekiančių asmenų registrą, Teisėjų, siekiančių karjeros tos pačios pakopos teismuose, duomenų bazę, asmenų, pageidaujančių laikyti pretendentų į teisėjus egzaminą, duomenų bazę, organizuoti pretendentų į teisėjus egzamino laikymą, pretendentų į teisėjus atranką, teisėjų veiklos vertinimą, teisėjų ir teismo darbuotojų kvalifikacijos kėlimą ir mokymus.

9. TERIS uždaviniai – automatizuoti pretendentų į teisėjus ir teisėjų prašymų pateikimo ir jų nagrinėjimo procesus, pretendentų į teisėjus ir teisėjų dokumentų ir informacijos valdymo funkcijas, teisėjų ir teismo darbuotojų kvalifikacijos kėlimo ir mokymų organizavimo bei valdymo procesus.

10. TERIS funkcijos:

10.1. automatizuoti duomenų apie pretendentų į teisėjus ir teisėjų pateiktus prašymus, jų nagrinėjimo eigą, rezultatus rinkimą, kaupimą ir tvarkymą;

10.2. automatizuoti teisėjų ir teismo darbuotojų kvalifikacijos kėlimo ir mokymų organizavimo bei valdymo procesus; rinkti, kaupti ir tvarkyti duomenis apie minėtų subjektų dalyvavimą mokymuose;

10.3. automatizuoti pretendentų į teisėjus egzaminų organizavimo procesus; rinkti, kaupti ir tvarkyti pretendentų į teisėjus egzaminų ir jų dalyvių duomenis;

10.4. automatizuoti pretendentų į teisėjus atrankų organizavimo procesus; rinkti, kaupti ir tvarkyti pretendentų į teisėjus atrankų ir jų dalyvių duomenis;

10.5. automatizuoti teisėjų veiklos vertinimo organizavimo procesus; rinkti, kaupti ir tvarkyti vertinimų ir jų dalyvių duomenis;

10.6. automatizuoti statistinių ataskaitų ruošimą ir teikimą;

10.7. keistis duomenimis su kitais valstybės registrais ir informacinėmis sistemomis.

II SKYRIUS

TERIS ORGANIZACINĖ STRUKTŪRA

11. TERIS valdytoja ir tvarkytoja bei asmens duomenų valdytoja Nacionalinė teismų administracija (toliau – Administracija, TERIS valdytojas), kuri:

11.1. atlieka Lietuvos Respublikos valstybės informacinių išteklių valdymo įstatyme nustatytas funkcijas, turi šiame įstatyme nustatytas teises ir pareigas;

11.2. turi teises ir pareigas, nustatytas Reglamente (ES) 2016/679;

11.3. užtikrina finansinius ir žmogiškuosius išteklius, kurių reikia TERIS prižiūrėti, tobulinti ir plėtoti;

11.4. priima sprendimus dėl TERIS programinių priemonių kūrimo, tobulinimo ir diegimo;

11.5. organizuoja TERIS kompiuterinės, programinės, komunikacinės įrangos įsigijimą, nustato šios įrangos priežiūros reikalavimus;

11.6. registruoja pranešimus, prašymus ir (ar) incidentus, susijusius su duomenų neatitikimu sistemoje;

11.7. prižiūri techninę ir programinę įrangą;

11.8. teikia informaciją apie TERIS veiklą, TERIS duomenis institucijoms, kitiems juridiniams ir fiziniams asmenims (toliau – duomenų gavėjai);

11.9. sudaro duomenų teikimo ir gavimo sutartis;

11.10. teikia informaciją ir konsultuoja apie TERIS duomenų tvarkymą;

11.11. vykdo kitas Nuostatuose ir kituose teisės aktuose, reglamentuojančiuose valstybės informacinių išteklių kūrimą, tvarkymą, valdymą, naudojimą, priežiūrą, sąveiką, planavimą, finansavimą ir saugą, nustatytas funkcijas.

12. TERIS duomenų teikėjai:

12.1. Valstybės skaitmeninių sprendimų agentūra, kuri duomenis teikia iš Valstybės informacinių išteklių sąveikumo platformos (toliau – VIISP) (valdytoja – Lietuvos Respublikos ekonomikos ir inovacijų ministerija);

12.2. Administracija, kuri duomenis teikia iš Lietuvos teismų informacinės sistemos (toliau – LITEKO);

12.3. teisėjai, pretendentai į teisėjus, Pretendentų į teisėjus egzamino, Pretendentų į teisėjus atrankos, Nuolatinės teisėjų veiklos vertinimo komisijų nariai, teikiantys pirminius duomenis.

13. TERIS naudotojai – teisėjai, pretendentai į teisėjus, Pretendentų į teisėjus egzamino, Pretendentų į teisėjus atrankos, Nuolatinės teisėjų veiklos vertinimo komisijų nariai ir kiti asmenys, naudojantys TERIS:

13.1. turi teisę naudotis TERIS teikiamais funkcionalumais;

13.2. privalo teikti teisingus ir išsamius duomenis.

III SKYRIUS

TERIS INFORMACINĖ STRUKTŪRA

14. TERIS kaupiami ir tvarkomi šie duomenys:

14.1. pretendentų į teisėjus bei teisėjų, siekiančių karjeros, prašymo duomenys:

14.1.1. bendrieji prašymo duomenys:

14.1.1.1. vardas ir pavardė;

14.1.1.2. elektroninio pašto adresas;

14.1.1.3. viešųjų ir privačių interesų deklaracijos, Valstybės saugumo departamento klausimyno užpildymo patvirtinimas, užpildymo data;

14.1.1.4. duomenys, dėl kurių turi būti atleistas nuo pretendentų į teisėjus egzamino laikymo;

14.1.1.5. teismas (teismai), teismo rūmai ir teismo skyrius, kurio (kurių) teisėju asmuo pageidauja būti paskirtas, informacija apie pageidaujamą ir (ar) turimą specializaciją;

14.1.2. asmens anketos duomenys:

14.1.2.1. vardas ir pavardė;

14.1.2.2. kontaktiniai duomenys (telefono numeris, elektroninio pašto adresas, gyvenamoji vieta);

14.1.2.3. duomenys apie darbo patirtį:

14.1.2.3.1. pareigos;

14.1.2.3.2. darbo vieta;

14.1.2.3.3. laikotarpis;

14.1.2.3.4. funkcijos;

14.1.2.4. duomenys apie mokslinę ir pedagoginę veiklą:

14.1.2.4.1. mokymo įstaiga;

14.1.2.4.2. laikotarpis;

14.1.2.4.3. pareigybė;

14.1.2.4.4. veiklos kryptis;

14.1.2.4.5. veiklos aprašymas;

14.1.2.5. duomenys apie kvalifikacijos kėlimą:

14.1.2.5.1. išklausytų mokymų, seminarų pavadinimai;

14.1.2.5.2. data / laikotarpis;

14.1.2.5.3. trukmė (akademinėmis valandomis);

14.1.2.5.4. skaičius;

14.1.2.5.5. sritis;

14.1.2.6. duomenys apie sutuoktinį, sugyventinį, partnerį, kai partnerystė įregistruota įstatymų nustatyta tvarka:

14.1.2.6.1. vardas ir pavardė;

14.1.2.6.2. gimimo data;

14.1.2.6.3. darbo vieta;

14.1.2.6.4. pareigos;

14.1.2.6.5. gyvenamosios vietos adresas;

14.1.2.7. išsilavinimo / mokslinių laipsnių duomenys:

14.1.2.7.1. mokymo įstaigos (įstaigų) pavadinimas (pavadinimai), kurioje (kuriose) yra įgijęs išsilavinimą ar mokslo laipsnį:

14.1.2.7.2. išsilavinimo lygis / mokslinis laipsnis;

14.1.2.7.3. įstojimo ir baigimo data (metai, mėnuo, diena) / diplomo išdavimo data;

14.1.2.7.4. diplomo numeris;

14.1.2.7.5. įgyta specialybė ir suteikta kvalifikacija;

14.1.2.8. pedagoginio mokslo vardo duomenys:

14.1.2.8.1. mokymo įstaigos (kurioje suteiktas pedagoginis mokslo vardas) pavadinimas;

14.1.2.8.2. mokslo laipsnis;

14.1.2.8.3. pedagoginis mokslo vardas;

14.1.2.8.4. mokslo sritis;

14.1.2.8.5. diplomo numeris;

14.1.2.8.6. diplomo išdavimo data;

14.1.2.8.7. baigiamojo darbo tema;

14.1.2.8.8. mokslinės, pedagoginės ar kūrybinės veiklos aprašymas;

14.1.2.9. duomenys apie užsienio kalbos (kalbų) žinias:

14.1.2.9.1. užsienio kalba (kalbos), kurią (kurias) moka;

14.1.2.9.2. užsienio kalbos (kalbų) mokėjimo lygis (lygiai);

14.1.2.10. dalyvavimo tarptautinėse, politinėse ir visuomeninėse organizacijose duomenys:

14.1.2.10.1. organizacijos pavadinimas;

14.1.2.10.2. laikotarpis;

14.1.2.10.3. pareigybė;

14.1.2.11. dalyvavimo rengiant teisės aktų projektus duomenys:

14.1.2.11.1. organizacijos pavadinimas;

14.1.2.11.2. laikotarpis;

14.1.2.11.3. aprašymas;

14.1.2.12. dalyvavimo Lietuvos ar tarptautinėse darbo grupėse duomenys:

14.1.2.12.1. organizacijos pavadinimas;

14.1.2.12.2. laikotarpis;

14.1.2.12.3. aprašymas;

14.1.2.13. duomenys apie asmens nurodytas asmenines savybes;

14.1.2.14. kita asmens nurodyta informacija (einamos, renkamos ar skiriamos pareigos, apdovanojimai, paskatinimai, pomėgiai ir pan.);

14.1.2.15. duomenys apie taikytas nuobaudas drausmine tvarka:

14.1.2.15.1. taikymo faktas – taip / ne;

14.1.2.15.2. skyręs subjektas;

14.1.2.15.3. skyrimo data;

14.1.2.15.4. rūšis;

14.1.2.15.5. aplinkybės;

14.1.2.16. duomenys apie taikytas nuobaudas administracine tvarka:

14.1.2.16.1. taikymo faktas – taip / ne;

14.1.2.16.2. skyręs subjektas;

14.1.2.16.3. skyrimo data;

14.1.2.16.4. administracinės nuobaudos, administracinio poveikio priemonės rūšis;

14.1.2.16.5. aplinkybės;

14.1.2.17. duomenys apie pradėtą (pradėtus) ikiteisminį (ikiteisminius) tyrimą (tyrimus):

14.1.2.17.1. pradėjimo faktas – taip / ne;

14.1.2.17.2. atlikęs subjektas;

14.1.2.17.3. aplinkybės;

14.1.2.17.4. nutraukimo pagrindai;

14.1.2.17.5. nutraukimo data;

14.1.2.18. duomenys apie atleidimą iš teisėjo, prokuroro, advokato, notaro, antstolio, policijos ar vidaus reikalų sistemos darbuotojo pareigų arba iš valstybės tarnybos už profesinės ar tarnybinės veiklos pažeidimus:

14.1.2.18.1. atleidimo faktas – taip / ne;

14.1.2.18.2. eitos pareigos;

14.1.2.18.3. pažeidimo aplinkybės;

14.1.2.18.4. atleidimo iš pareigų teisinis pagrindas ir data;

14.1.2.19. duomenys apie buvimą SSRS valstybės saugumo komiteto (NKVD, NKGB, MGB, KGB) kadriniu darbuotoju, kuriam pagal Lietuvos Respublikos įstatymą „Dėl SSRS valstybės saugumo komiteto (NKVD, NKGB, MGB, KGB) vertinimo ir šios organizacijos kadrinių darbuotojų dabartinės veiklos“ draudžiama dirbti valstybės tarnyboje:

14.1.2.19.1. buvimo faktas – taip / ne;

14.1.2.19.2. pareigos;

14.1.2.19.3. laikotarpis;

14.1.2.20. duomenys apie priklausymą kokiai nors politinei partijai ar kitai politinei organizacijai:

14.1.2.20.1. priklausymo faktas – taip / ne;

14.1.2.20.2. pavadinimas;

14.1.2.20.3. laikotarpis;

14.1.2.20.4. pareigos;

14.1.2.21. duomenys apie buvimą uždraustos organizacijos nariu:

14.1.2.21.1. buvimo faktas – taip / ne;

14.1.2.21.2. pavadinimas;

14.1.2.21.3. laikotarpis;

14.1.2.21.4. pareigos;

14.1.2.22. duomenys apie pripažinimą neveiksniu:

14.1.2.22.1. pripažinimo faktas – taip / ne;

14.1.2.22.2. teismo pavadinimas;

14.1.2.22.3. teismo procesinio sprendimo data;

14.1.2.22.4. bylos numeris;

14.1.2.23. duomenys apie įsiteisėjusiu teismo nuosprendžiu pripažinimą padarius nusikalstamą veiką:

14.1.2.23.1. pripažinimo faktas – taip / ne;

14.1.2.23.2. teismo pavadinimas;

14.1.2.23.3. teismo procesinio sprendimo data;

14.1.2.23.4. bylos numeris;

14.1.2.23.5. Lietuvos Respublikos baudžiamojo kodekso straipsnis (straipsniai), pagal kurį (kuriuos) asmuo pripažintas kaltu;

14.1.2.24. duomenys apie šeimos narių atžvilgiu pradėtą ikiteisminį tyrimą:

14.1.2.24.1. pradėjimo faktas – taip / ne;

14.1.2.24.2. giminystės ryšys;

14.1.2.24.3. vardas ir pavardė;

14.1.2.24.4. ikiteisminį tyrimą atlikęs / atliekantis subjektas;

14.1.2.24.5. aplinkybės, Lietuvos Respublikos baudžiamojo kodekso straipsnis (straipsniai), pagal kuriuos pradėtas ikiteisminis tyrimas;

14.1.2.24.6. nutraukimo pagrindai;

14.1.2.24.7. nutraukimo data;

14.1.2.25. duomenys apie šeimos narių įsiteisėjusiu teismo nuosprendžiu pripažinimą padarius nusikalstamą veiką:

14.1.2.25.1. pripažinimo faktas – taip / ne;

14.1.2.25.2. giminystės ryšys;

14.1.2.25.3. vardas ir pavardė;

14.1.2.25.4. teismo procesinio sprendimo data;

14.1.2.25.5. Lietuvos Respublikos baudžiamojo kodekso straipsnis (straipsniai), pagal kurį (kuriuos) asmuo pripažintas kaltu;

14.2. teisėjų duomenys:

14.2.1. vardas ir pavardė;

14.2.2. asmens bylos numeris;

14.2.3. lytis;

14.2.4. teismas / rūmai;

14.2.5. pareigos;

14.2.6. pareigų pradžios data;

14.2.7. pareigų pabaigos data, jei numatyta;

14.2.8. gimimo data;

14.2.9. asmens kodas;

14.2.10. teisėjo kodas;

14.2.11. teisėjo numeris;

14.2.12. teisėjo pažymėjimo išdavimo / galiojimo data;

14.2.13. sveikatos pažymėjimo išdavimo data;

14.2.14. sveikatos pažymėjimo galiojimo data;

14.2.15. mokslo laipsnis, pedagoginis vardas;

14.2.16. teisinio darbo stažas;

14.2.17. bendras darbo teisėju stažas;

14.2.18. išsilavinimas;

14.2.19. užsienio kalba (kalbos);

14.2.20. telefono numeris;

14.2.21. elektroninio pašto adresas;

14.2.22. nuotrauka;

14.2.23. specializacija (jei tokia numatyta teisme);

14.2.24. informacija apie drausmės bylas ir nuobaudas (Teisėjų etikos ir drausmės komisijos ir Teisėjų garbės teismo);

14.2.24.1. Lietuvos Respublikos Prezidento dekreto duomenys:

14.2.24.1.1. data;

14.2.24.1.2. numeris;

14.2.24.2. nušalinimo nuo pareigų priežastis;

14.2.24.3. nušalinimo nuo pareigų terminas: visam laikui, terminuotai;

14.2.25. teisėjo kvalifikacijos kėlimo duomenys:

14.2.25.1. išklausytų mokymų ar seminarų pavadinimai;

14.2.25.2. data / laikotarpis;

14.2.25.3. trukmė (akademinėmis valandomis);

14.2.25.4. skaičius;

14.2.25.5. sritis;

14.3. teisėjų vertinimo duomenys:

14.3.1. teisėjo vardas ir pavardė;

14.3.2. darbo vieta;

14.3.3. pareigos;

14.3.4. artėjančio vertinimo data;

14.3.5. vykdyto vertinimo data;

14.3.6. vertinimo rezultatas;

14.4. pretendentų į teisėjus egzamino duomenys:

14.4.1. egzamino vykdymo data;

14.4.2. egzamino vykdymo laikas;

14.4.3. egzamino vykdymo vieta;

14.4.4. vietų skaičius;

14.4.5. egzaminą laikiusių asmenų skaičius;

14.4.6. egzamino įrašo būsena;

14.4.7. asmenų, ketinančių laikyti egzaminą, kandidatūrų (užsiregistravusių į egzaminą asmenų) skaičius;

14.4.8. registracijos į egzaminą pabaigos data ir laikas;

14.4.9. papildomos registracijos pabaigos data;

14.4.10. Pretendentų į teisėjus egzamino komisijos narių duomenys:

14.4.10.1. vardas ir pavardė;

14.4.10.2. asmens kodas;

14.4.10.3. pareigos;

14.4.10.4. pozicija komisijoje;

14.4.10.5. elektroninio pašto adresas;

14.4.10.6. telefono numeris;

14.4.11. egzamino rezultatai;

14.5. teismo ir rūmų teisėjų etatų duomenys:

14.5.1. etatų skaičius;

14.5.2. pareigybės;

14.5.3. Lietuvos Respublikos Prezidento dekreto data ir numeris;

14.6. teisėjų atrankų duomenys:

14.6.1. atrankos paskelbimo pradžios ir pabaigos data;

14.6.2. į kiek vietų vykdoma / vykdyta atranka;

14.6.3. teismai ar rūmai, į kurių vietas vykdoma atranka;

14.6.4. pareigos, į kurias paskelbta atranka;

14.6.5. atrankoje ketinančių dalyvauti asmenų sąrašo sudarymo data;

14.6.6. atrankoje dalyvaujančių asmenų skaičius;

14.6.7. Pretendentų į teisėjus atrankos komisijos posėdžio data (datos);

14.6.8. terminas, iki kada teismai / įstaigos / institucijos turi pateikti nuomones apie pretendentus;

14.6.9. atrankos būsena;

14.6.10. Nuolatinės teisėjų veiklos vertinimo komisijos išvados data (teisėjų atveju);

14.6.11. Pretendentų į teisėjus atrankos komisijos narių sprendimai;

14.6.12. atrankos rezultatai (kiekvienam pretendentui);

14.6.13. Lietuvos Respublikos Prezidento dekreto dėl skyrimo arba neskyrimo teisėju duomenys:

14.6.13.1. paskyrimo data;

14.6.13.2. numeris;

14.6.13.3. teismas ar rūmai, į kuriuos paskiriama;

14.6.13.4. paskyrimo trukmė (jeigu reikalinga);

14.6.13.5. nepaskyrimo priežastis;

14.6.13.6. pareigos, į kurias paskyrė;

14.7. mokymų duomenys:

14.7.1. bendri mokymų duomenys:

14.7.1.1. mokymų kategorija;

14.7.1.2. mokymų tema;

14.7.1.3. mokymų pavadinimas;

14.7.1.4. renginio kodas;

14.7.1.5. išorinis renginio kodas;

14.7.1.6. tipas;

14.7.1.7. mokymų organizatorius;

14.7.1.8. mokymų kalba;

14.7.1.9. kontaktiniai duomenys:

14.7.1.9.1. telefono numeris;

14.7.1.9.2. elektroninio pašto adresas;

14.7.1.9.3. kontaktinio asmens vardas ir pavardė;

14.7.1.10. lektorius;

14.7.1.11. mokymų aprašymas;

14.7.1.12. mokymų darbotvarkė;

14.7.1.13. mokymų organizatoriaus nurodyta papildoma bendro pobūdžio informacija, susijusi su mokymų organizavimu (apie poreikį prieš mokymus atlikti testą, apie galimai ilgesnę nei įprastai kelionės trukmę dėl kelio remonto darbų ir pan.);

14.7.1.14. mokymų medžiaga;

14.7.1.15. finansinės sąlygos;

14.7.1.16. mokymų vieta;

14.7.1.17. informacija, ar bus organizuojama nakvynė (taip / ne);

14.7.1.18. maitinimo informacija:

14.7.1.18.1. ar bus organizuojamas maitinimas – taip / ne;

14.7.1.18.2. asmens nurodytas maitinimo pasirinkimas (mėsa, žuvis, vegetariškas, veganiškas);

14.7.1.18.3. asmens nurodyti alergenai;

14.7.1.18.4. asmens nurodytas konkrečių patiekalų pasirinkimas;

14.7.1.19. mokymų būsena;

14.7.2. renginio atrankos duomenys:

14.7.2.1. požymis, ar vykdoma registracija;

14.7.2.2. tikslinė grupė;

14.7.2.3. teismas;

14.7.2.4. požymis, ar vykdoma atranka;

14.7.2.5. grupės dydis;

14.7.2.6. maksimalus grupės dydis;

14.7.2.7. požymis, ar vykdoma apklausa;

14.7.3. renginio trukmės ir kartojamumo duomenys:

14.7.3.1. periodiškumas;

14.7.3.2. renginio pradžios data;

14.7.3.3. renginio pabaigos data;

14.7.3.4. mokymų dienų skaičius;

14.7.3.5. registracija vykdoma nuo;

14.7.3.6. registracija vykdoma iki;

14.7.3.7. bendra renginio trukmė (akademinėmis valandomis);

14.7.3.8. mokymų kartojamumo atributai (pradžia, pabaiga, akademinės valandos);

14.7.3.9. kitos renginio datos;

14.7.4. dalyvio duomenys:

14.7.4.1. vardas ir pavardė;

14.7.4.2. teismas;

14.7.4.3. dalyvio būsena (užsiregistravęs į mokymus, atšaukęs dalyvavimą mokymuose ir kt.);

14.7.4.4. dokumentai;

14.7.4.5. išklausytų akademinių valandų trukmė;

14.7.4.6. dalyvautų dienų skaičius;

14.7.5. lektorių duomenys:

14.7.5.1. titulas;

14.7.5.2. vardas ir pavardė;

14.7.5.3. dosjė (prisistatymas);

14.7.5.4. dėstymo kalba;

14.7.5.5. asmens kodas;

14.7.5.6. socialinio draudimo pažymėjimo numeris;

14.7.5.7. elektroninio pašto adresas;

14.7.5.8. telefono numeris;

14.7.5.9. paslaugų sutarties tipas;

14.7.5.10. skaitomos temos;

14.7.5.11. įkainis (akademinės valandos);

14.7.5.12. mokymų kaina;

14.7.5.13. pirkimo paraiškos data;

14.7.5.14. pirkimo paraiškos numeris;

14.7.5.15. sutarties data;

14.7.5.16. sutarties numeris;

14.8. apklausų duomenys:

14.8.1. apklausos sukūrimo pradžios ir pabaigos data;

14.8.2. apklausos turinys;

14.8.3. apklausos rezultatų duomenys;

14.9. Administracijos ir teismų kontaktiniai duomenys:

14.9.1. įstaigos pavadinimas;

14.9.2. adresas;

14.9.3. kontaktinė informacija (telefono numeris, elektroninio pašto adresas, darbo laikas);

14.10. TERIS naudotojų duomenys:

14.10.1. vardas ir pavardė;

14.10.2. asmens kodas;

14.10.3. elektroninio pašto adresas.

15. TERIS kaupiami ir tvarkomi šie iš duomenų teikėjų gaunami duomenys:

15.1. iš LITEKO į TERIS teikiami užregistruotiems gautiems dokumentams suteikti registracijos numeriai ir kiti susiję metaduomenys;

15.2. iš VIISP į TERIS teikiami duomenys: vardas, pavardė, asmens kodas, gyvenamosios vietos adresas, elektroninio pašto adresas, telefono numeris.

IV SKYRIUS

TERIS FUNKCINĖ STRUKTŪRA

16. TERIS sudarančios sritys, komponentai ir jų funkcijos:

16.1. Viešos informacijos naudotojo sritis, ją sudaro:

16.1.1. bendrosios informacijos komponentas, kurio funkcijos – bendrosios informacijos, susijusios su prašymų pateikimu, prisijungimu prie TERIS, ir kontaktinių Administracijos asmenų duomenų peržiūra;

16.1.2. prisijungimo komponentas, kurio funkcijos – fizinių asmenų prisijungimas prie TERIS ir patekimas į autorizuoto naudotojo sritį;

16.2. Išorinio autorizuoto naudotojo sritis, ją sudaro:

16.2.1. el. paslaugų komponentas, kurio funkcijos – anketų tvarkymas, ruošimas, komunikavimas su Administracijos kontaktiniais asmenimis, prašymų teikimas;

16.2.2. egzaminų dalyvio komponentas, kurio funkcijos – pranešimų apie organizuojamus egzaminus gavimas, įskaitant instrukcijas, laiko ir vietos pasikeitimus, registravimasis į egzaminą, egzamino rezultatų peržiūra, pranešimo apie neatvykimo priežastį ir prašymo pripažinti neatvykimo priežastį pateisinama pateikimas, skundų, pastabų dėl egzaminų organizavimo teikimas, kontaktavimas su egzaminų organizatoriais;

16.2.3. atrankų dalyvio komponentas, kurio funkcijos – pranešimų apie organizuojamas atrankas gavimas, įskaitant instrukcijas, laiko ir vietos pasikeitimus, registravimasis į atranką, kontaktavimas su atrankų organizatoriais, atrankos vertinimo rezultatų peržiūra, pranešimo apie neatvykimo priežastį bei skundų teikimas;

16.2.4. vertinamo dalyvio komponentas, kurio funkcijos – pranešimų apie organizuojamą vertinimą gavimas, įskaitant instrukcijas, laiko ir vietos pasikeitimus, kontaktavimas su vertinimo organizatoriais, vertinimo pasiruošimui reikalingos informacijos teikimas, dokumentų, vertinimo rezultatų peržiūra, pranešimo apie neatvykimo priežastį bei skundų teikimas;

16.2.5. mokymų komponentas, kurio funkcijos – mokymų duomenų peržiūra, registravimasis į mokymus, komunikavimas su asmenimis, atsakingais už mokymų organizavimą;

16.3. Administracijos pagrindinės veiklos organizavimo sritis, ją sudaro:

16.3.1. prašymų tvarkymo komponentas, kurio funkcijos – prašymų gavimas, prašymų vertinimas, nurodymų pašalinti trūkumus pateikimas prašymo teikėjui ir patikslintų dokumentų ir (ar) duomenų gavimas, sprendimų pagal gautus prašymus registravimas, atsakymų teikimas, prašymų būsenų ir reikiamų atlikti veiksmų peržiūra ir tvarkymas;

16.3.2. egzaminų organizavimo komponentas, kurio funkcijos – egzaminų organizavimas, kandidatų sąrašų sudarymas, komunikavimas su kandidatais, pranešimas apie egzamino vietą, laiką, egzamino eigą / tvarką, egzaminų rezultatų registravimas;

16.3.3. atrankų organizavimo komponentas, kurio funkcijos – etatų tvarkymas, atrankų organizavimas ir skelbimas, pretendentų pateiktų prašymų dalyvauti atrankoje gavimas ir tvarkymas, pranešimų siuntimas, Pretendentų į teisėjus atrankos komisijos posėdžio medžiagos išsiuntimas; kiekvieno pretendento įvertinimų įvedimas pagal atitinkamus kriterijus; priimtų sprendimų įvedimas;

16.3.4. vertinimų organizavimo komponentas, kurio funkcijos – vertinimų planavimas ir skelbimas, vertinamų teisėjų sąrašo pasirinktam periodui sudarymas, komunikavimas su teisėjais; reikiamos informacijos teikimas, vertinimo duomenų įvedimas ir tvarkymas, informacijos apie įgytą teisėjo kvalifikaciją, jei mokymai buvo nurodyti veiklos vertinimo išvadoje, pateikimas;

16.3.5. teisėjų registro komponentas, kurio funkcijos – teisėjo paieška ir su juo susijusios informacijos peržiūra, sąrašų sudarymas, informacijos apie įgytą teisėjo kvalifikaciją bei turimą specializaciją atvaizdavimas teisėjo anketoje, teisėjų duomenų tvarkymas;

16.3.6. veiklos stebėsenos, statistinių ataskaitų komponentas, kurio funkcijos – Administracijos veiklos, kuri yra siejama su TERIS, stebėjimas, statistinių ataskaitų ruošimas ir teikimas;

16.3.7. mokymų valdymo komponentas, kurio funkcijos – mokymų, skelbimų tvarkymas, mokymų duomenų peržiūra, registracijos į mokymus vykdymas, mokymų grupių formavimas, mokymų dalyvių atrankų vykdymas, komunikavimas su mokymų dalyviais, mokymų kontrolės funkcijų vykdymas, grįžtamojo ryšio apie mokymus gavimas, mokymų procese reikalingų dokumentų formavimas;

16.4. TERIS administravimo ir tvarkymo sritis, ją sudaro:

16.4.1. naudotojų tvarkymo komponentas, kurio funkcijos – vidinių naudotojų kūrimas; naudotojų teisių dirbti su TERIS suteikimas; naudotojų teisių administravimas, priskiriant naujas teises arba šalinant perteklines teises, išorinių naudotojų blokavimas, naudotojų sąrašo spausdinimas;

16.4.2. TERIS nustatymų valdymo komponentas, kurio funkcijos – TERIS klasifikatorių tvarkymas, pranešimų šablonų tvarkymas, sistemos nustatymų tvarkymas;

16.4.3. veiksmų audito ir sistemos stebėsenos komponentas, kurio funkcijos – naudotojų veiksmų peržiūra, foninių, automatinių procesų rezultatų stebėjimas.

V SKYRIUS

TERIS DUOMENŲ TEIKIMAS IR NAUDOJIMAS, JŲ TAISYMAS

17. TERIS duomenys teikiami duomenų gavėjams, turintiems teisės aktų nustatytą teisę juos gauti. Asmens duomenys teikiami vadovaujantis Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Asmens duomenų tvarkymo Nacionalinėje teismų administracijoje taisyklėmis, Nuostatais ir kitais teisės aktais, reglamentuojančiais asmens duomenų tvarkymą ir apsaugą.

18. TERIS duomenys duomenų gavėjams teikiami tokio turinio ir tokiu formatu, kokiu yra naudojami TERIS ir kurių nereikia papildomai apdoroti. Jeigu TERIS duomenų formatas, turinys ar apimtis neatitinka duomenų gavėjo poreikių dėl duomenų formato, turinio ar apimties arba duomenų gavėjas neturi techninių galimybių tinkamai apdoroti gautų duomenų, TERIS duomenys gali būti teikiami Lietuvos Respublikos valstybės informacinių išteklių valdymo įstatymo nustatyta tvarka.

19. TERIS duomenys, įskaitant asmens duomenis, duomenų gavėjams teikiami pagal TERIS valdytojo ir duomenų gavėjų sudarytas duomenų teikimo sutartis (daugkartinio teikimo atveju) arba pagal duomenų gavėjų prašymus (vienkartinio teikimo atveju). Sutartyje turi būti nurodytas asmens duomenų naudojimo tikslas, teikimo ir gavimo teisinis pagrindas, sąlygos, tvarka ir teikiamų asmens duomenų apimtis. Prašyme turi būti nurodytas asmens duomenų naudojimo tikslas, teikimo ir gavimo teisinis pagrindas ir prašomų pateikti asmens duomenų apimtis.

20. Duomenų subjektai, TERIS duomenų gavėjai ir kiti asmenys, pastebėję, kad TERIS nurodyti klaidingi, netikslūs ar neišsamūs duomenys, turi teisę reikalauti, kad klaidingi ar netikslūs duomenys būtų ištaisyti, o neišsamūs – papildyti. Gavęs šį reikalavimą ir įsitikinęs jo pagrįstumu, TERIS valdytojas privalo nedelsdamas, tačiau ne vėliau kaip per 5 darbo dienas nuo reikalavimo gavimo dienos, jį įvykdyti ir apie tai informuoti to pareikalavusį asmenį ir duomenų gavėjus, kuriems buvo pateikti klaidingi, netikslūs ar neišsamūs duomenys. Kai dėl netikslių duomenų ištaisymo būtina kreiptis į duomenų teikėją, TERIS valdytojas reaguoja nedelsdamas (kaip galima greičiau), bet ne vėliau kaip per 5 darbo dienas. Ištaisęs netikslius duomenis, TERIS valdytojas nedelsdamas (bet ne ilgiau kaip per 3 darbo dienas) apie tai praneša asmenims, pastebėjusiems netikslius duomenis.

21. TERIS duomenys Europos Sąjungos valstybių narių ir (ar) Europos ekonominės erdvės valstybių, trečiųjų šalių fiziniams ir juridiniams asmenims, juridinio asmens statuso neturintiems subjektams, jų filialams ir atstovybėms teikiami Lietuvos Respublikos valstybės informacinių išteklių valdymo įstatymo nustatyta tvarka, o asmens duomenys – vadovaujantis Reglamentu (ES) 2016/679 ir Nuostatų 19 punktu.

22. Tais atvejais, kai atsisakoma teikti TERIS duomenis, asmeniui, pateikusiam prašymą juos gauti, raštu arba elektroninių ryšių priemonėmis pranešama apie priimtą sprendimą ir atsisakymo tenkinti jo prašymą motyvus, suteikiama informacija apie tokio sprendimo apskundimo tvarką.

23. Teisėjų atrankoje dalyvaujančių asmenų sąrašas ir šių asmenų išsilavinimas bei teisinio darbo patirtis, siekiant užtikrinti teisėjų atrankos proceso skaidrumą ir viešumą bei didinti visuomenės pasitikėjimą teismų sistema, skelbiami interneto svetainėje www.teismai.lt. Teisėjų ir pretendentų į teisėjus pageidavimu papildomai gali būti skelbiama jų gimimo vieta ir užsienio kalba (kalbos), kurią (kurias) moka.

24. TERIS duomenys teikiami neatlygintinai.

VI SKYRIUS

TERIS DUOMENŲ SAUGA

25. Duomenų saugą nustato TERIS valdytojo patvirtinti informacinės sistemos duomenų saugos nuostatai ir kiti saugos politiką įgyvendinantys dokumentai, kurie rengiami, derinami ir tvirtinami teisės aktų nustatyta tvarka.

26. Už TERIS duomenų ir elektroninės informacijos saugą pagal kompetenciją atsako TERIS valdytojas Lietuvos Respublikos įstatymų, reglamentuojančių duomenų ir elektroninės informacijos saugą, nustatyta tvarka.

27. TERIS duomenų saugos administracinės, organizacinės, techninės, programinės ir kitos priemonės nustatomos ir duomenų, įskaitant asmens duomenis, saugumas užtikrinamas vadovaujantis:

27.1. Reglamentu (ES) 2016/679;

27.2. Lietuvos Respublikos kibernetinio saugumo įstatymu;

27.3. Lietuvos Respublikos valstybės informacinių išteklių valdymo įstatymu;

27.4. Bendrųjų elektroninės informacijos saugos reikalavimų aprašu ir Saugos dokumentų turinio gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo“;

27.5. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;

27.6. Valstybės informacinių išteklių svarbos vertinimo tvarkos aprašu, patvirtintu Lietuvos Respublikos Vyriausybės 2023 m. liepos 19 d. nutarimu Nr. 576 „Dėl Valstybės informacinių išteklių svarbos vertinimo tvarkos aprašo patvirtinimo“;

27.7. Valstybės informacinių išteklių svarbos vertinimo metodika, patvirtinta Lietuvos Respublikos ekonomikos ir inovacijų ministro 2023 m. liepos 19 d. įsakymu Nr. 4-418 „Dėl Valstybės informacinių išteklių svarbos vertinimo metodikos patvirtinimo“;

27.8. Informacinių technologijų saugos atitikties vertinimo metodika, patvirtinta Lietuvos Respublikos krašto apsaugos ministro 2020 m. gruodžio 4 d. įsakymu Nr. V-941 „Dėl Informacinių technologijų saugos atitikties vertinimo metodikos patvirtinimo“;

27.9. kitais teisės aktais, reglamentuojančiais duomenų saugą.

28. TERIS valdytojas įgyvendina Asmens duomenų tvarkymo Nacionalinėje teismų administracijoje taisyklėse ir Nuostatuose nurodytas organizacines ir technines asmens duomenų saugumo priemones, skirtas užtikrinti tinkamam asmens duomenų saugumui, taip pat apsaugai nuo duomenų tvarkymo be leidimo arba neteisėto duomenų tvarkymo ir nuo netyčinio praradimo, sunaikinimo ar sugadinimo.

29. Asmenys, tvarkantys asmens duomenis, privalo saugoti asmens duomenų paslaptį, jeigu šie duomenys neskirti skelbti viešai. Ši pareiga galioja ir pasitraukus iš valstybės tarnybos, perėjus dirbti į kitas pareigas, pasibaigus darbo ar sutartiniams santykiams. Asmenys, pažeidę asmens duomenų tvarkymą ir apsaugą reglamentuojančių teisės aktų reikalavimus, atsako Lietuvos Respublikos įstatymų ir kitų teisės aktų nustatyta tvarka.

30. TERIS asmens duomenys saugomi:

30.1. pretendentų į teisėjus asmens duomenys – kol asmuo išbraukiamas iš asmenų, pageidaujančių laikyti pretendentų į teisėjus egzaminą, duomenų bazės arba pretendentų į laisvas apylinkės teismo teisėjų vietas sąrašo; suėjus šiam terminui, duomenys perkeliami į TERIS duomenų bazės archyvą, kuriame saugomi 1 (vienerius) metus;

30.2. teisėjų karjeros siekiančių asmenų asmens duomenys – kol asmuo išbraukiamas iš Teisėjų karjeros siekiančių asmenų registro; suėjus šiam terminui, duomenys perkeliami į TERIS duomenų bazės archyvą, kuriame saugomi 1 (vienerius) metus;

30.3. teisėjų asmens duomenys – kol pasibaigia teisėjo įgaliojimai; suėjus šiam terminui, duomenys perkeliami į TERIS duomenų bazės archyvą, kuriame saugomi nuolat;

30.4. Pretendentų į teisėjus egzamino, Pretendentų į teisėjus atrankos, Nuolatinės teisėjų veiklos vertinimo komisijų narių asmens duomenys – kol pasibaigia komisijos nario įgaliojimai; suėjus šiam terminui, duomenys perkeliami į TERIS duomenų bazės archyvą, kuriame saugomi 1 (vienerius) metus;

30.5. teisėjų ir teismo darbuotojų, dalyvavusių mokymuose, asmens duomenys – iki mokymų pabaigos; suėjus šiam terminui, duomenys perkeliami į TERIS duomenų bazės archyvą, kuriame saugomi 5 (penkerius) metus;

30.6. lektorių asmens duomenys – iki sutartinių santykių pabaigos; suėjus šiam terminui, duomenys perkeliami į TERIS duomenų bazės archyvą, kuriame saugomi
5 (penkerius) metus;

30.7. TERIS naudotojų asmens duomenys saugomi visą jų naudojimosi TERIS laikotarpį ir 2 (dvejus) metus nuo paskutinio jų prisijungimo dienos; suėjus šiam 2 (dvejų) metų terminui, duomenys perkeliami į TERIS duomenų bazės archyvą, kuriame saugomi
5 (penkerius) metus.

31. Pasibaigus duomenų saugojimo TERIS duomenų bazės archyve terminui, TERIS duomenys sunaikinami, išskyrus tuos, kurie teisės aktų nustatyta tvarka perduodami valstybės archyvui Lietuvos Respublikos dokumentų ir archyvų įstatymo ir kitų teisės aktų nustatyta tvarka.

32. TERIS ir joje tvarkoma elektroninė informacija priskiriami mažos svarbos valstybės informacinių išteklių rūšiai, vadovaujantis Valstybės informacinių išteklių svarbos vertinimo metodika.

VII SKYRIUS

TERIS FINANSAVIMAS

33. TERIS kūrimas, tvarkymas ir priežiūra finansuojami Lietuvos Respublikos valstybės biudžeto lėšomis ir 2014–2021 metų Europos ekonominės erdvės programos „Teisingumas ir vidaus reikalai“ lėšomis.

34. TERIS palaikymas ir eksploatavimas finansuojami Lietuvos Respublikos valstybės biudžeto lėšomis ir gali būti apmokami iš kitų teisėtų finansavimo šaltinių.

VIII SKYRIUS

TERIS MODERNIZAVIMAS IR LIKVIDAVIMAS

35. TERIS modernizuojama ir likviduojama Lietuvos Respublikos valstybės informacinių išteklių valdymo įstatymo ir Valstybės informacinių sistemų steigimo, kūrimo, modernizavimo ir likvidavimo tvarkos aprašo nustatyta tvarka.

36. TERIS likvidavimo atveju jos duomenys ir dokumentai perduodami kitai informacinei sistemai arba perduodami valstybės archyvui Lietuvos Respublikos dokumentų ir archyvų įstatymo nustatyta tvarka ir sąlygomis.

IX SKYRIUS

BAIGIAMOSIOS NUOSTATOS

37. Duomenų subjekto, kurio asmens duomenys tvarkomi TERIS, teisės yra įgyvendinamos Asmens duomenų tvarkymo Nacionalinėje teismų administracijoje taisyklių nustatyta tvarka.

38. Nuostatų reikalavimai privalomi TERIS valdytojui, duomenų teikėjams, duomenų gavėjams ir naudotojams.

39. Už Nuostatų nesilaikymą TERIS valdytojas, duomenų teikėjai, duomenų gavėjai ir naudotojai atsako Lietuvos Respublikos įstatymų nustatyta tvarka.

_____________________